Michael Collins
        
         (amerikansk astronaut)
Store norske leksikon,Teknologi og industri,Romvirksomhet,Personer, bedrifter og organisasjoner innen romvirksomhet
Michael Collins var en amerikansk astronaut. Han var pilot i Columbia-modulen som gikk i bane rundt Månen mens Neal Armstrong og Buzz Aldrin landet på månen med Eagle-modulen i juli 1969.
Liv og virke Collins tok graden Bachelor of Science ved US Military Academy (West Point) i 1952. Han deltok også i et management-program ved Harvard Business School. Fra 1959 til 1963 var Collins testpilot i det amerikanske luftforsvaret, og holdt til på Edwards Air Force Base i California.I oktober 1963 ble Collins utvalgt som astronaut i det tredje astronaut-kullet. Collins var førstepilot sammen med annenpilot John W. Young på Gemini 10 i juli 1966, og var på denne jordbaneferden utenfor romfartøyet tre ganger, tilsammen 1 time og 27 minutter. Neste tur i rommet for Collins var som kommandoseksjon-pilot på Apollo 11. Det var de to eneste ferdene Collins var i rommet. Han sluttet i NASA i januar 1970.Collins ble stedfortedende departementsjef i det amerikanske utenriksdepartements informasjonstjeneste i 1970–1971, og var direktør for Smithsonian-instituttets National Air and Space Museum i perioden 1971 til 1978. Han var visepresident i LTV Aerospace and Defence Co. fra 1980. Han startet eget firma i 1985. Bøker Michael Collins skrev fire bøker:  Carrying the Fire (1974)  Flying to the Moon and Other Strange Places (1976)  Liftoff: The Story of America's Adventure in Space (1988)  Mission to Mars (1990) Les mer i Store norske leksikon den første månelandingen romfart romvirksomhet NASA astronaut Apollo – romfartøy